text: Ingeniører på job-shopping på Als
  14 november 2014 kl. 18.24
  50 ingeniørstuderende fra Aalborg var fredag på jobshopping til Als. Her har de svært ved at lokke højtuddannet arbejdskraft til, så der skulle kræses for de nye hjerner.
  
  Fire virksomheder fra Als lavede en Sønderborg-camp på en messe i Aalborg. Og her mødte de fin interesse. Og flere viste interesse for at flytte.
  - Det er en udfordring, at få dem hertil. Men vi oplever, at ingeniørerne fra Aalborg er mere mobile end deres kolleger fra Lyngby, siger projektkoordinator Martin Nielsen, til TV SYD.
  Projektet med det sigende navn, Best Brains (Bedste hjerner), skal lokke ingeniørerne til Sønderborg og Als, hvor de besøgte Danfoss og Linak.
  - Vi vil give dem en nem start ved at tage dem i hånden og føre dem rundt til alle de myndigheder og indgang til det sociale netværk. Og har de en kæreste, gør vi også noget for vedkommende, siger Martin Nielsen til TV SYD.
  Hør interviewet med Martin Nielsen (1:17)
  